A4-0087/98

Ψήφισμα σχετικά με τις προτάσεις απόφασης του Συμβουλίου, υποβληθείσες από την Επιτροπή, που αφορούν τις αρχές, προτεραιότητες, ενδιάμεσους στόχους και όρους των προενταξιακών εταιρικών σχέσεων (COM(98)0053 - C4-0130/98)

Το Ευρωπαΐκό Κοινοβούλιο,

- έχοντας υπόψη τις προτάσεις απόφασης του Συμβουλίου, υποβληθείσες από την Επιτροπή, που αφορούν τις αρχές, προτεραιότητες, ενδιάμεσους στόχους και όρους των προενταξιακών εταιρικών σχέσεων με τη Βουλγαρία, την Εσθονία, την Ουγγαρία, τη Λεττονία, τη Λιθουανία, την Πολωνία, την Τσεχική Δημοκρατία, τη Ρουμανία, τη Σλοβενία και τη Σλοβακία (COM(98)0053 - C4-0130/98),

- έχοντας υπόψη το ψήφισμά του της 4ης Δεκεμβρίου 1997 σχετικά με την ανακοίνωση της Επιτροπής Ατζέντα 2000 - για μια ισχυρότερη και ευρύτερη Ένωση ((Βλ. ΣΠ της ημερομηνίας αυτής, Μέρος ΙΙ, σημείο 3 α))),

- έχοντας υπόψη τη γνωμοδότησή του της 11ης Μαρτίου 1998 σχετικά με την πρόταση κανονισμού (ΕΚ/ΕΥΡΑΤΟΜ) σχετικά με τη στήριξη προς τις χώρες της Κεντρικής και της Ανατολικής Ευρώπης που είναι υποψήφιες προς προσχώρηση στην Ευρωπαΐκή Ένωση στο πλαίσιο μιας προενταξιακής στρατηγικής ((Βλ. ΣΠ της ημερομηνίας αυτής, Μέρος ΙΙ, σημείο 1 α))),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0087/98),

Α. εκτιμώντας ότι οι προενταξιακές εταιρικές σχέσεις αποτελούν θεμελιώδες στοιχείο της προενταξιακής στρατηγικής, στο μέτρο που βοηθούν τις υποψήφιες χώρες να ανταποκριθούν στις πολιτικές και οικονομικές προϋποθέσεις που όρισε το Ευρωπαΐκό Συμβούλιο της Κοπεγχάγης,

Β. εκτιμώντας ότι η χρηματοδοτική βοήθεια, ως κίνητρο ολοκλήρωσης για τις πολιτικές, οικονομικές και κοινωνικές μεταρρυθμιστικές διαδικασίες, πρέπει να διασφαλίζει τη σταθερότητα στην Ευρώπη,

Γ. θεωρώντας σκόπιμο η συνδρομή που θα παράσχει η Ευρωπαΐκή Ένωση να οργανωθεί σε ενιαίο πλαίσιο για κάθε χώρα, εφόσον τούτο θα επιτρέψει την καλύτερη διαχείριση των διαθέσιμων δημοσιονομικών μέσων,

Δ. λαμβάνοντας υπόψη ότι σε πολλές χώρες υπάρχει έλλειψη βραχυπρόθεσμων προτεραιοτήτων όσον αφορά τα πολιτικά κριτήρια, παρά το γεγονός ότι τα προβλήματα σε σχέση με τα δικαιώματα του ανθρώπου και τις πολιτικές ελευθερίες παραμένουν σε όλες τις υποψήφιες προς ένταξη χώρες, συμπεριλαμβανομένων εκείνων που η Επιτροπή θεωρεί ότι μεσοπρόθεσμα θα πληρούν τόσο τα πολιτικά όσο και τα οικονομικά κριτήρια,

Ε. υπενθυμίζοντας ότι η πλήρης εφαρμογή αυτών των εταιρικών σχέσεων υπόκειται στην τήρηση των δημοκρατικών αρχών, της υπεροχής του δικαίου, των δικαιωμάτων του ανθρώπου και της προστασίας των μειονοτήτων και ότι, εάν δεν σημειώνεται συνεχής πρόοδος προς την τήρηση ενός από τα στοιχεία αυτά, η εταιρική σχέση θα πρέπει να αναστέλλεται,

ΣΤ. εκτιμώντας ότι λόγω της υψηλής πολιτικής σημασίας των μέσων αυτών είναι σημαντικό να ενημερώνεται πλήρως σχετικά με την εφαρμογή των μεμονωμένων εταιρικών σχέσεων και για κάθε μέτρο που αποσκοπεί στην τροποποίησή τους, συμπεριλαμβανομένων των μέτρων δημοσιονομικού και οικονομικού χαρακτήρα, καθώς και ελέγχου του προϋπολογισμού,

Ζ. έχοντας συνείδηση της ανάγκης να ασκείται κατάλληλος κοινοβουλευτικός έλεγχος στις κύριες πτυχές της διαδικασίας προσχώρησης, τόσο εκ μέρους του Ευρωπαΐκού Κοινοβουλίου όσο και εκ μέρους των κοινοβουλίων των υποψήφιων χωρών, υπογραμμίζοντας δε ότι στο πλαίσιο αυτό αναμένεται από την ΕΕ να λειτουργήσει ως πρότυπο για τα κοινοβούλια των χωρών της Κεντρικής και Ανατολικής Ευρώπης,

Η. εκτιμώντας ότι οι προενταξιακές εταιρικές σχέσεις φαίνεται ότι ορίσθηκαν σύμφωνα με ένα γενικό σχήμα και, κατά συνέπεια, δεν ανταποκρίνονται επαρκώς στις ειδικές συνθήκες και ανάγκες των διαφόρων χωρών,

Θ. λαμβάνοντας υπόψη ότι θα απαιτηθεί μεγαλύτερη αποκέντρωση της διαρθρωτικής χρηματοδότησης και των παρεμβάσεων, προκειμένου το επίπεδο των επενδύσεων να διαμορφώνεται βάσει των τοπικών και περιφερειακών αναγκών, η χρησιμοποίηση των διαρθρωτικών μέτρων να καταστεί αποδοτικότερη ως προς το κόστος, αποτελεσματικότερη και με περισσότερο μακροπρόθεσμα αποτελέσματα, και να αυξηθεί η ικανότητα των υποψήφιων προς ένταξη χωρών για απορρόφηση κονδυλίων,

1. εκφράζει τη λύπη του διότι η Επιτροπή και το Συμβούλιο δεν θέλησαν να ζητήσουν επισήμως την γνώμη του Ευρωπαΐκού Κοινοβουλίου με συνέπεια να στερήσουν τη δυνατότητα να γνωμοδοτήσει νομικώς επί αυτών των σχεδίων αποφάσεως από το όργανο το οποίο θα έπρεπε, μετά το πέρας των ενταξιακών διαπραγματεύσεων, να αποφανθεί με τη διαδικασία σύμφωνης γνώμης 7

2. ζητεί στο μέλλον, πριν απο κάθε απόφαση που αφορά ενδεχόμενη τροποποίηση αυτών των προενταξιακών εταιρικών σχέσεων που θα μεταβάλλει τις αρχές, τις προτεραιότητες και τους γενικούς όρους το Ευρωπαΐκό Κοινοβούλιο να καλείται ρητώς να εκφράζει την άποψή του και δεσμεύεται να αποφανθεί εντός έξι εβδομάδων 7

3. εκφράζει τη λύπη του για το γεγονός ότι ορισμένες πτυχές που πρόβαλε στο προαναφερθέν ψήφισμά του της 4ης Δεκεμβρίου 1997 εμφανίζονται μεταξύ των στόχων που πρέπει να επιτευχθούν μεσοπρόθεσμα, ενώ πρόκειται για μέτρα με υψηλή πολιτική προτεραιότητα (ιδιαίτερα δε τα μέτρα που αφορούν την υπεροχή του δικαίου και τη λειτουργία του δημοκρατικού συστήματος, όπως ο σεβασμός του Συντάγματος, των δικαιωμάτων της αντιπολίτευσης και των πολιτικών ελευθεριών, η ισότιμη πρόσβαση στις δημόσιες υπηρεσίες, η καταπολέμηση της διαφθοράς, η λογοδοσία της αστυνομίας, οι εγγυήσεις για την ανεξαρτησία του δικαστικού κλάδου και των μέσων ενημέρωσης), ζητεί δε από την Επιτροπή να αναθεωρήσει τις διάφορες προενταξιακές εταιρικές συμφωνίες στο συγκεκριμένο σημείο, προκειμένου να διασφαλισθεί ότι οι υποψήφιες προς ένταξη χώρες θα καταβάλουν κάθε προσπάθεια για να διατηρήσουν βραχυπρόθεσμα σε αποδεκτά επίπεδα το σεβασμό του κράτους δικαίου και της δημοκρατίας 7

4. ζητεί να περιληφθεί στους βραχυπρόθεσμους στόχους όλων των υποψήφιων προς ένταξη χωρών η κατάργηση της θανατικής ποινής 7

5. ζητεί από την Επιτροπή να καθορίσει στρατηγική για τα δικαιώματα του ανθρώπου σε όλες τις υποψήφιες προς ένταξη χώρες και να θέσει σαφείς στόχους, βραχυπρόθεσμους και μεσοπρόθεσμους, στο πλαίσιο της εν λόγω στρατηγικής 7

6. εκφράζει επίσης τη λύπη του για το γεγονός ότι μεγάλος αριθμός στοιχείων τα οποία το Ευρωπαΐκό Κοινοβούλιο, στο προαναφερθέν ψήφισμά του, προβάλλει ως σημαντικά έως και απαραίτητα, όπως π.χ. η βελτίωση της λειτουργίας της διοίκησης, δεν περιλαμβάνονται ρητώς στις προενταξιακές εταιρικές σχέσεις 7

7. θεωρεί απαραίτητο, και τούτο προκειμένου να καλυφθεί η απόσταση από το κοινοτικό κεκτημένο, να αποδοθεί ιδιαίτερη προσοχή στο θέμα της λειτουργίας των δικαστικών συστημάτων των υποψηφίων χωρών, και ειδικότερα όσον αφορά την αναθεώρηση των αστικών και ποινικών κωδίκων, καθώς και την πρόβλεψη νέων μεθόδων εκπαίδευσης για δικαστές και δικηγόρους 7

8. ζητεί από την Επιτροπή να καθορίσει, στις περιπτώσεις όπου τούτο απαιτείται, ως βραχυπρόθεσμη προτεραιότητα τη δημιουργία συνθηκών που να καθιστούν εφικτή την κατάργηση των απαιτήσεων θεώρησης 7

9. ζητεί από την Επιτροπή να διαθέσει, στις περιπτώσεις όπου τούτο απαιτείται, χρηματοοικονομικά μέσα στους τομείς πρώτης ανάγκης για τους πολίτες, όπως είναι π.χ. η δημόσια υγειονομική περίθαλψη 7

10. υπογραμμίζει την ανάγκη να καθιερωθούν αποτελεσματικές υπηρεσίες διαχείρισης και ελέγχου στα εξωτερικά σύνορα των υποψήφιων προς ένταξη χωρών 7

11. υπογραμμίζει ότι ο προσδιορισμός και η υλοποίηση μιας δίκαιης πολιτικής για τις μειονότητες θα πρέπει να αποτελεί στόχο τόσο βραχυπρόθεσμο όσο και μεσοπρόθεσμο 7

12. ζητεί τον καθορισμό νέας προτεραιότητας στον τομέα της «θεσμικής διάρθρωσης» για την ενίσχυση των περιφερειακών και τοπικών αρχών, καθώς και τη συμμετοχή τόσο των ενδιαφερόμενων πολιτών όσο και των κοινωνικών εταίρων στην κατανομή των διαρθρωτικών χρηματοδοτήσεων 7

13. γνωρίζει τις μεγάλες διαφοροποιήσεις που χαρακτηρίζουν τις οικονομικές συνθήκες στις υποψήφιες προς ένταξη χώρες και ζητεί από την Επιτροπή να δώσει τη δέουσα προσοχή στις παρατηρήσεις του Κοινοβουλίου 7

14. υπενθυμίζει ότι τα περισσότερα από τα σχεδιαζόμενα μέτρα απαιτούν πολύ σημαντικές νομοθετικές και διοικητικές προσπάθειες εκ μέρους των υποψηφίων χωρών και ότι, ως εκ τούτου, θα είναι δύσκολο να τηρηθεί το χρονοδιάγραμμα που όρισε η Επιτροπή 7

15. υπογραμμίζει ότι οι περισσότερες υποψήφιες χώρες παρουσίασαν, κατόπιν της δημοσιεύσεως της Ατζέντα 2000, σχέδια δράσης που περιλαμβάνουν το σύνολο των μέτρων που πρέπει να λάβουν για να ανταποκριθούν στις παρατηρήσεις της Επιτροπής 7 ζητεί από την Επιτροπή να λάβει υπόψη τις αντιδράσεις των χωρών αυτών κατά την ανάπτυξη των προενταξιακών εταιρικών σχέσεων 7

16. φρονεί ότι οι προενταξιακές εταιρικές σχέσεις πρέπει να αξιοποιούν τη διασυνοριακή συνεργασία σε όλους τους τομείς, ιδιαίτερα όσον αφορά τα εξωτερικά σύνορα της Ένωσης, προκειμένου να καταστούν εμφανή στην κοινή γνώμη οι στόχοι και τα οφέλη της διεύρυνσης 7

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στις κυβερνήσεις και τα κοινοβούλια των κρατών μελών και των υποψήφιων προς ένταξη χωρών.